Chabel Garanzini

Maria Isabel “Chabel” Garanzini Mendiola (Santa Fe, Argentina, 1964ko maiatzaren 13a) euskal arbasoak dituen irakasle eta idazlea da. Besteak beste, Euskal Diasporaren Artxiboaren parte den Sangre Vasca liburua idatzi du.https://www.amazon.es/SANGRE-VASCA-CHABEL-GARANZINI-MENDIOLA/dp/9877711087

 Biografia 

 Familia 
Arbasoak Euskal Herritarrak ditu Chabel Garanzinik; Milagros García eta Juan Antonio Mendiolaren iloba da bera, eta Miren Edurne Mendiola irakasle izan zenaren alaba. Mendiola-Garciatarrak Bizkaiko Zugaztieta herrixkan bizi ziren, eta 1950ean Argentinako Santa Fera erbesteratu ziren, Garanziniren aitita, Juan Antonio Mendiola, Larreinetako funikularrean izan zen istripu batean zendu ostean. Chabel Garanzini, beraz, Argentinan jaio zen, Santa Fen, hain zuzen.

 Formakuntza eta lana 
Garanzinik bere jaioterrian bertan jaso zuen Lehen Hezkuntzan irakasle jarduteko formakuntza, Jose de San Martin Eskola Normalean. Ikasketak bukatutakoan, hasi zen Gaztelania eta Ingurune ikasgaiak ematen  Domingo F. Sarmientoko 343 zenbakidun eskolan.

 Erretiroa 
Irakasle aritu zen 2019ra arte, erretiratu zen arte; orduan hasi zen idazten, bere idazketa lantzeko denbora aurkitu baitzuen. Literatura taldeetan eta narrazio tailerretan parte hartzen hasi zen, eta senideen historia kontatzeko liburuari forma ematen hasi zion: esaterako, urrutiko literatura tailer batean aritu zen Beatriz Actis idazle, editore eta irakaslearekin.

Erretiratuta egonda, gainera, bere sustraiak ezagutzeko bidaia egiteko aukera ere izan zuen. Euskal Herriko hainbat txoko bisitatu zituen bidaia hartan, hala nola, Zugaztieta, Larreineta, Trapagaran edo Bilbo, eta horri esker jaso zituen Sangre Vasca liburua idazteko baliabideak .

 Sangre Vasca liburua 
Chabel Garanziniren Sangre Vasca fikzio historikoko eleberria 2021ean argitaratu zuen Homo Sapiens etxeak. Bertan haren Euskal Herriko arbasoen nondik norakoak kontatu zituen egileak, Meatzaldeko goiko auzoetako, La Arboleda, Larreineta..., garai bateko istorioak.

Nobela argitaratu ondoren, Santa Feko hedabideek, irratiek eta egunkariek Chabel Garanzini elkarrizketatu eta bere lana zabaldu zuten. Euskal ingurunean, Radio Megafoneko "Entre Vascos" irratsaiora gonbidatu zuten, eta Euskal Argentinako Ordezkaritzak bere liburua gehitu zuen Euskal Diasporaren Artxibora.

Horrez guztiaz gain, Larreinetako Auzo Elkarteak gonbidatuta, idazleak Euskal Herrira egin zuen bidaia aprobetxatuz, Larreinetan bertan egin zuen liburuaren aurkezpena eta solasaldia. Orduan ere, Euskal Herriko hedabideek elkarrizketatu eta bere lanaren berri eman zuten.

 Erreferentziak 

 Kanpo estekak 

Kategoria:Argentinako idazleak
Kategoria:XXI. mendeko emakume idazleak
Kategoria:Eusko-argentinarrak
Kategoria:Emakume idazleak
Kategoria:Santa Feko probintziako jendea